《露华 玉簪秋海棠同置小瓶词以写之》
清代·厉鹗

楚云梦远。觅鬓底瑶肪，悄在秋苑。素萼乍攲，遮住青鸾轻扇。

最怜付与红儿，只隔幔纱遥见。凉飔度，嫣然笑拈，闹扫初绾。

明河坠露分半。称香浸铜瓶，胭粉零乱。几点唾壶情泪，翠襟吹溅。

倚妆静看搔头，又恐一枝敲断。丹白想，亭亭夜深自遣。

作者简介：厉鹗（1692-1752），字太鸿，又字雄飞，号樊榭、南湖花隐等，钱塘（今浙江杭州）人，清代文学家，浙西词派中坚人物。康熙五十九年举人，屡试进士不第。家贫，性孤峭。乾隆初举鸿博，报罢。性耽闻静，爱山水，尤工诗馀，擅南宋诸家之胜。著有《宋诗纪事》、《樊榭山房集》等。